ગુજરાતમાં વિધાનસભાની ચૂંટણી જેમ નજીક આવી રહી છે, ત્યારે તંત્ર લોકોને પ્રાથમિક સુવિધા આપવામાં નિષ્ફળ રહ્યું છે. તેવો બળાપો જોવા મળી રહ્યો છે. એક તરફ રાજકીય પક્ષો ચૂંટણી સમયે વિવિધ કાર્યક્રમ કરી રહ્યા છે, ત્યારે બીજી તરફ વિરોધ પણ પોતાની રીતે પોતાનો માર્ગ નીકાળી રહ્યું છે. એક એવી જ ઘટના ધોરાજીમાં જોવા મળી હતી. ધોરાજીના સ્ટેશન રોડ પર નીકળેલા ગદર્ભના ગળામાં એક પાટિયું ટીંગાડેલા હતું, જેના પર લખાયું હતું કે, હું સતાધીશોથી શાણો છું, તેમજ હું ભાજપના સત્તાધીશોને શોધું છુ.' ચૂંટણી આવ્યા પહેલા આવા લખાણો સાથે ગદર્ભની નગરયાત્રા નીકળતા હતી. આ જોઈ લોકોના ટોળા એકઠા થઈ ગયા હતા અને સૌ કોઇ મોબાઈલ પર આ ગદર્ભના ફોટા પાડી રહ્યા હતા. ગદર્ભની નગરયાત્રા કોના દ્વારા યોજવામાં આવી હતી? તે જાણી શકાયું નથી પરંતુ લોકોએ ગદર્ભની નગરયાત્રાનો આશ્ચર્યની સાથે ભરપૂર આનંદ પણ માણ્યું હતું.